**Ventas svētku makšķerēšanas sacensību nolikums**

**Sacensību mērķis**

Popularizēt makšķerēšanas sportu Ventspils novadā kā veselīgu un aktīvu sporta veidu.

**Pieteikšanās**

Pieteikties līdz 29. maijam:

* pie Ziru T/N vadītājas Baibas Grīniņas – tālr. 25749204;
* pie Zlēku K/N vadītājas Kristīnes Kauliņas – tālr. 29266700;
* pie Piltenes K/N vadītājas Ārijas Vīksnes – tālr. 29480407, 26150831;
* pie Vārves kultūras darba organizatores Zanes Birznieces – tālr. 22423514.

**Vieta un datums**

03. jūnijs plkst. 5.00 līdz 12.00

* Zirās pie “Zīļu kapsētas” – atbildīgā persona pie reģistrēšanas un svēršanas Roberts Belovs (tālr. 26193720);
* Zlēkās pie “Ventas tilta” – atbildīgā persona pie reģistrēšanas un svēršanas Kristīne Kauliņa (tālr. 29266700);
* Piltenē pulcēšanās pie estrādes nojumē – atbildīgā persona pie reģistrēšanas un svēršanas Gundars Pāvals (tālr. 27137576);
* Vārves pagastā pie Leču stāvlaukuma – atbildīgā persona pie reģistrēšanas un svēršanas Zane Birzniece (tālr. 22423514).

**Sacensību noteikumi**

Pulcēšanās un dalībnieku reģistrācija plkst. 5.00. Pēc reģistrēšanās makšķernieks var doties ieņemt izvēlēto vietu un sākt makšķerēt.

Sacensību dalībniekam atļauts izmantot vienu jebkuras konstrukcijas un sistēmas gruntsmakšķeri, pludiņmakšķeri vai spiningu.

Rezerves makšķeru skaits nav ierobežots.

Noķertās zivis līdz loma svēršanai tiek uzglabātas zivju uzglabājamā tīkliņā. Sacensību dalībniekam obligāti jābūt zivju uztveramajam tīkliņam.

Iebarojamās barības un ēsmas daudzums netiek ierobežots.

Sacensību dalībnieks pats ir atbildīgs par risku un drošības noteikumu ievērošanu.

**Sacensību dalībnieki**

Sacensībās var piedalīties jebkurš makšķernieks makšķerniece, kurš ir sasniedzis vismaz 14 gadu vecumu.

Sacensību dalībniekam jāuzrāda derīga makšķerēšanas karte. Personām vecumā līdz 16 gadiem un personām, kas vecākas par 65 gadiem, kā arī invalīdiem atļauts makšķerēt bez makšķerēšanas kartes. Minētajām personām jābūt klāt dokumentam, kas ļauj identificēt personu (vārds, uzvārds un personas kods), bet invalīdiem vecumā no 16 līdz 65 gadiem nepieciešama invaliditātes apliecība.

**Uzvarētāju noteikšana**

Tiks apbalvoti pirmo 3 vietu ieguvēji, ņemot vērā noķerto zivju kopējo svaru.